
COMPARTIMENT MONITORIZARE, PROCEDURI
ADMINISTRATIVE, RELAȚII CU CONSILIERII ȘI ARHIVĂ
[bookmark: _Hlk243398534]Nr. 50951 din data de 20 octombrie 2026

	     INIȚIATOR,
PRIMAR,
Soós Zoltán


REFERAT DE APROBARE
[bookmark: _Hlk243397309]privind aprobarea modificării art. 2 pct. 1 și pct. 2 din Hotărârea Consiliului Local al Municipiului Târgu Mureș nr. 258 din data de 5 noiembrie 2024 privind organizarea comisiilor de specialitate ale Consiliului Local al Municipiului Târgu Mureș, cu modificările ulterioare
Prin Hotărârea Consiliului Local al Municipiului Târgu Mureș nr. 258 din data de 5 noiembrie 2024 privind organizarea comisiilor de specialitate ale Consiliului Local al Municipiului Târgu Mureș s-a stabilit componența nominală a comisiilor de specialitate. Ulterior, aceasta a fost modificată prin HCL nr. 13/27.02.2025 și HCL nr. 17/26.02.2026.
 Prin Hotărârea Consiliului Local al Municipiului Târgu Mureș nr. 237 din 24.09.2026 s-a constatat încetarea de drept a mandatului de consilier local al domnului Csiki Zsolt, începând cu data de 18.09.2026, și s-a declarat vacant locul ocupat de acesta în Consiliul Local al Municipiului Târgu Mureș.
 Prin adresa Grupului consilierilor locali ai Uniunii Democrate Maghiare din România, înregistrată la Municipiul Târgu Mureș cu nr. 50.837 din data de 20.10.2026, au fost formulate următoarele propuneri pentru modificarea componenței nominale a comisiilor de specialitate:
1. Desemnarea domnului BIRTALAN ISTVÁN-BALÁZS în calitate de membru al Comisiei de studii, prognoze economico-sociale, buget-finanțe și administrarea domeniului public și privat al municipiului Târgu Mureș, în locul domnului Csiki Zsolt;
2. Desemnarea domnului VENCZI VIDOR-JÁNOS în calitate de membru al Comisiei de organizare și dezvoltare urbanistică, realizarea lucrărilor publice, protecția mediului înconjurător, conservarea monumentelor istorice și de arhitectură, în locul domnului Birtalan István-Balázs.
Potrivit art. 124 alin. (2)–(5) din O.U.G. nr. 57/2019 privind Codul administrativ, cu modificările și completările ulterioare, membrii comisiilor de specialitate sunt consilieri locali, iar componența nominală a acestora se stabilește prin hotărâre a consiliului local, pe baza nominalizărilor grupurilor de consilieri, cu respectarea configurației politice.
Având în vedere cele de mai sus, supunem spre dezbatere și aprobare proiectul de hotărâre alăturat, privind modificarea art. 2 pct. 1 și pct. 2 din HCL nr. 258 din 5 noiembrie 2024, cu modificările ulterioare, potrivit propunerilor formulate de Grupul consilierilor locali ai Uniunii Democrate Maghiare din România.
Secretar  general al  Municipiului  Târgu Mureș,
Bordi Kinga 


	Compartiment monitorizare, proceduri administrative, relații cu consilierii și arhivă

Întocmit,
Consilier superior
Amza Adela Cristina

H O T Ă R Â R E A  nr. ______
din __________________ 2026
[bookmark: _Hlk243397232]privind aprobarea modificării art. 2 pct. 1 și pct. 2 din Hotărârea Consiliului Local al Municipiului Târgu Mureș nr. 258 din data de 5 noiembrie 2024 privind organizarea comisiilor de specialitate ale Consiliului Local al Municipiului Târgu Mureș, cu modificările ulterioare
Consiliul local al municipiului Târgu Mureș, întrunit în ședință ordinară de lucru,

Având în vedere:
➢  Referatul de aprobare nr. 50951 din data de 20 octombrie 2026, inițiat de Primarul Municipiului Târgu Mureș prin Compartiment monitorizare, proceduri administrative, relații cu consilierii și arhivă, privind aprobarea modificării art. 2 pct. 1 și pct. 2 din Hotărârea Consiliului Local al Municipiului Târgu Mureș nr. 258 din data de 5 noiembrie 2024 privind organizarea comisiilor de specialitate ale Consiliului Local al Municipiului Târgu Mureș, cu modificările ulterioare
➢  Hotărârea Consiliului Local al Municipiului Târgu Mureș nr. 258 din 5 noiembrie 2024 privind organizarea comisiilor de specialitate ale Consiliului Local al Municipiului Târgu Mureș, cu modificările ulterioare;
➢  Hotărârea Consiliului Local al Municipiului Târgu Mureș nr. 237 din 24.09.2026 privind constatarea încetării de drept a mandatului de consilier local al domnului Csiki Zsolt;
➢  Adresa Grupului consilierilor locali ai Uniunii Democrate Maghiare din România, înregistrată la Municipiul Târgu Mureș cu nr. 50.837 din 20.10.2026, prin care se propune modificarea componenței nominale a două comisii de specialitate;
➢  Încheierea civilă nr.17231 din data de 14 octombrie 2026 pronunțată de Judecătoria Târgu Mureș în dosarul nr.19407/320/2026, privind validarea mandatului domnului Venczi Vidor-János;
➢  Raportul de specialitate nr. __________ din data de __________ al Direcției Juridice, Contencios Administrativ și Administrație Publică Locală;
➢  Raportul comisiilor de specialitate din cadrul Consiliului Local al Municipiului Târgu Mureș;
În conformitate cu prevederile art. 124 alin. (2)–(5) și ale art. 125 din O.U.G. nr. 57/2019 privind Codul administrativ, cu modificările și completările ulterioare, precum și ale Regulamentului de organizare și funcționare a Consiliului Local al Municipiului Târgu Mureș, aprobat prin HCL nr. 237/25.09.2025, cu modificările ulterioare,
În temeiul prevederilor art. 129 alin. (1) și alin. (14), art. 139 alin. (1), art. 196 alin. (1) lit. a) și ale art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,



H o t ă r ă ș t e:
Art. I. Se aprobă modificarea art. 2 pct. 1 și pct. 2 din Hotărârea Consiliului Local al Municipiului Târgu Mureș nr. 258 din data de 5 noiembrie 2024 privind organizarea comisiilor de specialitate ale Consiliului Local al Municipiului Târgu Mureș, cu modificările ulterioare, după cum urmează:
1.1. La Comisia de studii, prognoze economico-sociale, buget-finanțe și administrarea domeniului public și privat al municipiului Târgu Mureș, domnul Csiki Zsolt se înlocuiește cu domnul consilier local Birtalan István-Balázs.
1.2. La Comisia de organizare și dezvoltare urbanistică, realizarea lucrărilor publice, protecția mediului înconjurător, conservarea monumentelor istorice și de arhitectură, domnul consilier local Birtalan István-Balázs se înlocuiește cu domnul consilier local                          Venczi Vidor-János.
Art. II. Celelalte prevederi ale Hotărârii Consiliului Local al Municipiului Târgu Mureș nr. 258 din data de 5 noiembrie 2024, cu modificările ulterioare, rămân neschimbate.
Art. III. În conformitate cu prevederile art. 252 alin. (1) lit. c) și ale art. 255 din O.U.G. nr. 57/2019 privind Codul administrativ, precum și ale art. 3 alin. (1) din Legea nr. 554/2004 a contenciosului administrativ, prezenta hotărâre se înaintează Prefectului Județului Mureș pentru exercitarea controlului de legalitate.
Art. IV. Prezenta hotărâre se aduce la cunoștință publică și se comunică prin grija Secretarului general al Municipiului Târgu Mureș:
➢  Primarului Municipiului Târgu Mureș;
➢  Domnilor consilieri Birtalan István-Balázs și Venczi Vidor-János;
➢  Membrilor comisiilor de specialitate ale Consiliului Local al Municipiului Târgu Mureș;
➢  Direcțiilor și serviciilor de specialitate din cadrul Municipiului Târgu Mureș;
➢  Instituțiilor publice de interes local cu personalitate juridică aflate în subordinea Consiliului Local al Municipiului Târgu Mureș.

Viză de legalitate
Secretarul general al Municipiului Târgu Mureș,
Bordi Kinga

